b'\n_START_ARTICLE_\nLa Scala\n_START_PARAGRAPH_\nTeatro alla Scala \xe2\x80\x93 ili samo La Scala \xe2\x80\x93 svjetski je poznata operna ku\xc4\x87a u Milanu u Italiji. La Scala je sagra\xc4\x91ena kao zamjena za Teatro Regio Ducale koji je izgorio 25. velja\xc4\x8de 1776. Nova zgrada opere, koja se prvo nazvana Nuovo Regio Ducal Teatro alla Scala, inaugurirana je 3. kolovoza 1778. s operom Antonia Salierija L\xe2\x80\x99Europa riconosciuta. La Scala je godinama bila glavna pozornica slavnih opernih umjetnika poput Marie Callas, Maria del Monaca, Renate Tebaldi, Franca Corellija, Mirelle Freni, Luciana Pavarottija i mnogih drugih._NEWLINE_Sezona po\xc4\x8dinje tradicionalno svake godine 7. prosinca, na sv. Ambrozija koji je za\xc5\xa1titnik Milana. Sve predstave se moraju okon\xc4\x8dati prije pono\xc4\x87i i zato operne predstave ponekad zapo\xc4\x8dinju u ranu ve\xc4\x8der kada je to potrebno._NEWLINE_U La Scali nalazi se tako\xc4\x91er i muzej sa zbirkama slika, skica, kipova, kostima i drugih stvari povezanih za povjesti La Scale op\xc4\x87enito._NEWLINE_La Scala je tako\xc4\x91er poznata zbog akademije za scensku umjetnost koja obrazuje glazbenike, tehni\xc4\x8dki personal i plesa\xc4\x8de.'